Dysselsdorp se agtste oorwinning! - DieHoorn
Dysselsdorp se agtste oorwinning!
DIE A-span van Dysselsdorp Rangers het Saterdag sy agtste oorwinning in die SWD Karoostreek-liga behaal deur in ’n wegwedstryd vir Young Leaves op Waboomskraal met 36-7 te klop. Dysselsdorp was rustyd al met 22-0 voor.
Die grondslag vir Dysselsdorp se oorwinning is gelê deur sy pak voorspelers wat Young Leaves behoorlik in die skrums laat kreun het. Veral die twee stutte, David Coerecuis en Eric October, het hul teenstaanders laat bontstaan.
Die voorspelers se puik spel het Dysselsdorp daartoe in staat gestel om ses drieë te druk.
Die span se driedrukkers was Donnie Makonie, wat ’n puik driekuns behaal het, Jason Jantjies, losskakel, Eric October, stut, en Eric Camphor, agtsteman. Davestine Esau, heelagter, Ben Gertse en Theo Titus het elkeen ’n doelskop behaal.
Benewens Dysselsdorp se twee stutte, het André Fredericks (slot) en Eric Camphor (agtsteman) ook ’n barshou gespeel.
Agterlangs het Jantjies, Mako-nie en Esau die oog gevang. Beandré Botha (vleuel) het beïndruk met sy verdediging.
• Rangers is die naweek nie in aksie nie, aangesien Kango United onttrek het.
SA se naasbeste hoogspringer!
Keagan Craig Fourie, oud-leerling van Bridgton Senior Sekondêr op Oudtshoorn, het by die pas afgelope SA Senior Atletiekkampioenskap in...
Besoeker raap vleis op!
Deur Higgo Jacobs ’N BESOEKER van Bellville, De Waal Marais, het Saterdag Oudtshoorn Gholfklub se maandelikse vleisdagkompetisie met 43...
Adias se beste vertoning nog!
DIE A-span van Adias Rugbyklub van Volmoed naby Oudtshoorn het vanjaar sy beste vertoning nog op die rugbyveld gelewer sedert...
Polisiehoogte dring deur tot halfeindstrydPlaaslike spanne vaar goed op rugbyveld